મોદીએ વધુમાં કહ્યું કે પોતે સ્કૂલમાં ભણતા હતા ત્યારે દેના બેન્કે પિગ્ગી બેન્ક યોજના શરૂ કરી હતી. જે અંતર્ગત વિદ્યાર્થીઓને એક પિગ્ગી બેન્ક આપવામાં આવતી હતી અને એમને માટે બેન્કમાં એક એકાઉન્ટ ખોલાવી આપવામા આવતું હતું. એ લોકોએ મને પણ પિગ્ગી બેન્ક આપી હતી અને મારું પણ ખાતું ખોલ્યું હતું, પણ એ ખાલી જ રહ્યું હતું. બાદમાં હું ગામ છોડીને જતો રહ્યો હતો. ખાતું ચાલુ રહ્યું હતું. બેન્ક અધિકારીઓને દર વર્ષે તે એકાઉન્ટ કેરી ફોરવર્ડ કરવું પડતું હતું. એટલે એકાઉન્ટ બંધ કરાવવા માટે તેઓ મને શોધતા હતા. છેક 32 વર્ષે એમણે મને શોધી કાઢ્યો હતો અને મને કહ્યું કે, પ્લીઝ અહીંયા સહી કરો અમારે તમારું એકાઉન્ટ બંધ કરવાનું છે.